CELEX: 32012D0543
Language: hu
Date: 2012-10-02 00:00:00
Title: 2012/543/KKBP: A Politikai és Biztonsági Bizottság EUSEC/1/2012 határozata ( 2012. október 2. ) a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjének kinevezéséről

6.10.2012   
            
            
               HU
            
            
               Az Európai Unió Hivatalos Lapja
            
            
               L 272/19
            
         A POLITIKAI ÉS BIZTONSÁGI BIZOTTSÁG EUSEC/1/2012 HATÁROZATA
   (2012. október 2.)
   a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjének kinevezéséről
   (2012/543/KKBP)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Kongói Demokratikus Köztársaság biztonsági ágazatának reformja keretében az Európai Unió tanács- és segítségnyújtási missziójáról (EUSEC RD Congo) szóló, 2010. szeptember 21-i 2010/565/KKBP tanácsi határozatra (1) és különösen annak 8. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:
   
               (1)
            
            
               A 2010/565/KKBP tanácsi határozat 8. cikke alapján a Tanács a Szerződés 38. cikke harmadik bekezdésének megfelelően felhatalmazást adott a Politikai és Biztonsági Bizottság számára, hogy az EUSEC RD Congo politikai ellenőrzése és stratégiai irányítása céljából meghozza a megfelelő határozatokat, beleértve a misszióvezető kinevezésére vonatkozó határozatot az Unió külügyi és biztonságpolitikai főképviselője (főképviselő) javaslata alapján.
            
         
               (2)
            
            
               A főképviselő 2012. szeptember 24-én javasolta, hogy Jean-Louis NURENBERG ezredest nevezzék ki az EUSEC RD Congo misszióvezetőjévé,
            
         ELFOGADTA A KÖVETKEZŐ HATÁROZATOT:
   1. cikk
   A Politikai és Biztonsági Bizottság Jean-Louis NURENBERG ezredest nevezi ki a Kongói Demokratikus Köztársaság biztonsági ágazatának reformja terén folytatott európai uniós tanács- és segítségnyújtási misszió (EUSEC RD Congo) misszióvezetőjévé.
   2. cikk
   Ez a határozat az elfogadásának napján lép hatályba.
   Ezt a határozatot 2012. október 1-jétől kell alkalmazni.
   
      Kelt Brüsszelben, 2012. október 2-án.
      
         
            a Politikai és Biztonsági Bizottság részéről
         
         
            az elnök
         
         O. SKOOG
      
   
   
      (1)  HL L 248., 2010.9.22., 59. o.